钦定古今图书集成/明伦汇编/氏族典/第541卷 > 《廖用贤尚友录》 > 易绍宗
## 钦定古今图书集成/明伦汇编/氏族典/第541卷 > 《廖用贤尚友录》 > 易绍宗

按《万姓统谱》：“绍宗，攸县人。初从太祖高皇帝北伐，屡
立战功，授象山县钱仓所千户。洪武三十四年，倭寇
登劫汤嶴家磡，绍宗遂大书于壁曰：‘设将御敌，设军
卫民，纵敌不忠，弃民不仁。不忠不仁，何以为臣？不职，
何以为人？书毕，命妻李氏具牲酒生奠之，与诀而出。
乃密令游兵从间道焚其舟。贼惊还救，绍宗率所部’”
直前格战，杀贼无算。追击至海岸，淖深马陷，贼回攻
之，犹手刃数十，贼遂死焉。其妻携孤赴奏，谕葬，赐祭，
勒碑以旌之。